శాస్త్ర సాంకేతిక రంగాల పరిశోధకునిగా, రచయితగా, అధ్యాపకునిగా, రాష్ట్రపతిగా, మార్గనిర్దేశకునిగా అసమాన ప్రతిభా పాటవాలు చూపిన మహోన్నత వ్యక్తి డాక్టర్ ఆవుల్ ఫకీర్ జైనలుబ్దీన్ కలాం. వ్యక్తిగత జీవితాన్ని త్యజించి, జీవితాన్ని దేశానికి అంకితం చేసిన గొప్ప దేశభక్తుడు కలాం. ‘మిస్సైల్ మ్యాన్’ గా భారతదేశ శక్తిని ప్రపంచానికి చాటిన మేధావి. రామేశ్వరం నుంచి రాష్ట్రపతి భవన్ దాకా, పేపర్ బాయ్ నుంచి ప్రెసిడెంట్ దాకా సాగిన ఆయన జీవన ప్రస్థానం ఎందరికో స్ఫూర్తిదాయకం. వ్యక్తిగత సంపాదన కన్నా దేశ ప్రయోజనాలకే ప్రాధా న్యతనిచ్చిన వ్యక్తిత్వం ఆయనది. ఒక సైంటిస్టుగా జీవితాన్ని ప్రారంభించిన కలాం తర్వాత అంతరిక్ష పరిశోధనల్లో భారత్కు ఎన్నో విజయాలందించారు. అగ్రరాజ్యాల సరసన భారత దేశాన్ని నిలపడానికి శక్తి వంచన లేకుండా కృషి చేశారు. అగ్ని, పృథ్వీ సహా ఎన్నో మిస్సైల్స్ ఆయన ఆధ్వర్యంలోనే నింగిలోకి దూసుకెళ్ళాయి. బాలిస్టిక్ క్షిపణులను అభివృద్ధికి ఏర్పాటైన ప్రాజెక్ట్ డెవిల్ మరియు ప్రాజెక్ట్ వాలియెంట్(VALIAN)కు కలాం డైరెక్టర్ గా పనిచేశారు. జూలై 1992 నుండి డిసెంబర్ 1999 మధ్య ప్రధాన మంత్రి శాస్త్రీయ సలహాదారుగా మరియు డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ ముఖ్యకార్యదర్శి గా పోఖ్రాన్-అణు పరీక్షల్లో కలాం కీలక పాత్రను పోషించారు. జై జవాన్, జై కిసాన్ నినాదానికి ‘జై విజ్ఞాన్’ అనే పదాన్ని చేర్చింది కూడా కలామే.ప్రముఖ హృదయరోగ వైద్య నిపుణులు డాక్టర్ సోమరాజుతో కలిసి కలాం తక్కువ ధర కలిగిన కొరోనరీ స్టెంట్, కృత్రిమ కాలు రూపుదించారు. వీరిద్దరూ కలిసి గ్రామీణ ప్రాంతాల్లో ఆరోగ్య సంరక్షణ కోసం టాబ్లెట్ పీసీని రూపొందించారు. భారతదేశ పదకొండవ రాష్టప్రతిగా పని చేసిన కలాం నిరాడంబరతతో పని చేసి ఆ పదవికే వన్నె తెట్టారు. పదవీకాలం ముగిసిన తరువాత కూడా ఆయన విద్యార్థి లోకానికి అత్యంత చేరువై ముందుకుసాగారు. షిల్లాంగ్ ఐఐఎం విద్యార్థులకు పాఠం చెబుతూ తిరిగిరాని లోకాలకు వెళ్ళిపోయారు. ‘భారతరత్న’ లాంటి ఎన్నో అత్యుత్తమ పురస్కారాలను అందుకున్న కలాం నిరంతర కృషీవలుడు. ఐక్యరాజ్య సమితి కలాం జన్మదినోత్సవాన్ని అంతర్జాతీయ విద్యార్థి దినోత్సవంగా ప్రకటించి ఆయనను గౌరవించింది. అంతర్జాతీయ అంతరిక్ష కేంద్రంలో కనుగొన్న ఒక కొత్త జీవకణానికి నాసా శాస్త్రవేత్తలు అబ్దుల్ కలాం పేరు పెట్టి తమ గౌరవాన్ని చాటుకున్నారు. భిన్న రంగాల్లో రాణించి ఉన్నత ప్రమాణాలను పాదుగొల్పిన కలాం సేవల్ని భారత జాతి ఎన్నటికీ మరిచిపోలేదు. తన్నీరు కళ్యాణ్ కుమార్(నేడు అబ్దుల్ కలాం వర్ధంతి)
saastra saanketika rangaala parisodhakunigaa, rachayitagaa, adhyaapakunigaa, raashtrapatigaa, maarganirdesakunigaa asamana pratibha paatavaalu chuupina mahonnata vyakti dactor aavul fakir jainalubdin kalaam. vyaktigata jeevitaanni tyajinchi, jeevitaanni deshaniki ankitam chesina goppa deshabhaktudu kalaam. ‘missile man’ gaa bharatadesa saktini prapanchaaniki chaatina medhavi. rameshwaram nunchi rashtrapati bhavan daka, paper baay nunchi president daka saagina aayana jeevana prasthaanam endariko sphuurtidaayakam. vyaktigata sampaadana kanna desha prayojanaalake pradha nyatanicchina vyaktitvam aayanadi. oka cyntistuga jeevitaanni praarambhinchina kalaam tarvaata antariksha parisodhanallo bhaaratku enno vijayaalandinchaaru. agrarajyala sarasana bhaarata deshaanni nilapadaaniki sakti vanchana lekunda krushi chesaru. agni, pruthvee sahaa enno missiles aayana aadhvaryamlone ningiloki doosukellaayi. balistic kshipanulanu abhivruddhiki erpaataina praject devil mariyu praject valient(VALIAN)ku kalaam director gaa panichesaaru. juulai 1992 nundi dissember 1999 madhya pradhaana mantri saastriiya salahaadaarugaa mariyu defens reserch and devalapment arganisation mukhyakaaryadarshi gaa pokhran-anhu pareekshallo kalaam keelaka paatranu pooshinchaaru. jai jawan, jai kisan ninaadaaniki ‘jai vignan’ ane padaanni cherchindi kuudaa kalame.pramukha hrudayaroga vaidya nipunulu dactor somarajuto kalisi kalaam takkuva dhara kaligina coronary stent, krutrima kaalu roopudinchaaru. veeriddaruu kalisi graameena praantaallo aarogya samrakshana kosam tablet pcne roopondinchaaru. bharatadesa padakondava raashtapratigaa pani chesina kalaam niraadambarathatho pani chesi aa padavike vanne tettaaru. padaveekaalam mugisina taruvaata kuudaa aayana vidyaarthi lokaniki atyanta cheruvai mundukusaagaaru. shillang iim vidyaarthulaku paatham chebutuu tirigiraani lokalaku vellipoyaaru. ‘bhaarataratna’ lanti enno atyuttama puraskaaraalanu andukunna kalaam nirantara krusheevaludu. aikyarajya samiti kalaam janmadinotsavaanni antarjaatiiya vidyaarthi dinotsavamgaa prakatinchi aayananu gouravinchindi. antarjaatiiya antariksha kendramlo kanugonna oka kotta jeevakanaaniki nasa saastravettalu abdul kalaam paeru petti tama gowravanni chaatukunnaaru. bhinna rangaallo raaninchi unnata pramaanaalanu paadugolpina kalaam sevalni bhaarata jaati ennatikee marichipoledu. tanneeru kalyan kumar(nedu abdul kalaam vardhanti)